Rikunarita-ORG/Wikinium huggingface dataset:
# Oldřich Just

**Oldrich Just** (1885-?), češki nogometaš i prvi trener tek osnovanog nogometnog kluba Hajduk. U Split dolazi dolazi iz rodnog Praga u Češkoj na poziv Fabjana Kaliterne, jednog od utemeljivača splitskog kluba. U Hajduku djeluje od srpnja 1911. do jeseni 1912. i kao trener i kao igrač.

Kao vješt igrač, prema pisanju Slobode, igrao je važnu ulogu u obućavanju mladih hajdukovih igrača. Nakon pobjede nad Calciom 11. srpnja 1911., kada su pobijedili sa 9:0, Hajduk odigrava nekoliko utakmica protiv mornara engleskih ratnih brodova «Swiftsure» i HMS Cornwalis, koje su izgubili sa 7:1 i 7:0, te protiv austrijskog ratnog broda «Zriny», koju su do bili sa 2:1., i protiv kojih je na branku Just postavio kasnije legendarnog trenera Luku Kaliternu.

Just je za Hajduk nastupio u osam utakmica i dao 5 zgoditaka

Statistika u Hajduku

| Natjecanje
 | Nastupi
 | Golovi
 |
| --- | --- | --- |
| Prvenstvo | 0 | 0
 |
| Kup | 0 | 0
 |
| Superkup | 0 | 0
 |
| Međunarodne | 0 | 0
 |
| Splitski podsavez | 0 | 0
 |
| **Ukupno** | **0** | **0**
 |
| Prijateljske | 8 | 5
 |
| Sveukupno | **8** | **5** |

## Izvori
# Norbert Zajiček

**Norbert Zajiček** (), jedan od prvih igrača Hajduka. Igrao je do I svjetskog rata u kojemu je poginuo. Zajiček je bio igrač Slavije kojega je Fabjan Kaliterna uspio nagovoriti 1914. da dođe u Split. Zajiček je u Splitu dobio zaposlenje a igrao je centarfora i centarhalfa. Hajduk do početka rata nije izgubio nijednu utakmicu od domaćih klubova. Odmah po dolasku u Split, 5. travnja 1914. godine igra sa Hajdukom protiv jake posade austrijskog ratnog broda *Babenberga*, koju su savladali sa rezultatom 4:1.

Zajiček je bio i trener i igrač koji je kroz nepuna četiri mjeseca podigao momčad do visine nepobjedivosti domačih klubova. U njegovom sastavu tada su bili Luka Kaliterna, Paško Sisgoreo, Petar Dujmović, Mihovil Borovčić Kurir, Mario Righi, Miho Pilić, Zdenko Jahn, Robert Salvi, Norbert Zajiček, Nikola Gazdić i Božo Nedoklan.

Zajiček je postao omiljen u Splitu a sa Gazdićem bio je strah i trepet protivnicima koji su bili presretni da prime što manje golova. 25. i 26. travnja 1914. godine u Splitu su tukli riječku Olimpiju sa rezultatima 6:0 i 7:0. Potom su tukli Rapid iz Graza sa 3:1 i Tehnika iz Brna sa 3:2.

Hajduk je te godine gazio sve pred sobom i nije doživio nijedan poraz. 25. i 26. srpnja 1914. godine zakazane su utakmice s praškom Špartom koja se vratila sa turneje po Poljskoj i Rusiji sa 50 postignutih i nijednim primljenim zgoditkom.

Prvo poluvrijeme prolazi bez golova i Sparta je nemoćna pred navalama Hajduka u kojima prednjače Zajiček i Gazdić, pa igraju veoma grubo. U 2. poluvremenu ruše Gazdića pred golom i sudac dosuđuje jedanaesterac. Sparta koja je navikla na visoke poraze svojih protivnika, prosvjeduju zbog ovog dosuđenog jedanaesterca odlaze sa igrališta.

Sutradan igraju novu utakmicu i Česi traže da im sudi Čeh, što Hajduk prihvaća. Do kraja utakmice Hajduk je primio 3 gola zahvaljujući oštrini (grubosti) čeških igrača i suđenjima njihovog sudije. Odmah po završetku utakmice proglašena je mobilizacija i objavljen je početak rata. Neki članovi uprave kluba su uhičeni a sprovedena je i mobilizacija.

Norbert Zajiček odlazi na frontu gdje je i poginuo. Za Hajduk je odigrao 18 prijateljskih utakmica i postigao 20 zgoditaka.

Statistika u Hajduku

| Natjecanje
 | Nastupi
 | Golovi
 |
| --- | --- | --- |
| Prvenstvo | 0 | 0
 |
| Kup | 0 | 0
 |
| Superkup | 0 | 0
 |
| Međunarodne | 0 | 0
 |
| Splitski podsavez | 0 | 0
 |
| **Ukupno** | **0** | **0**
 |
| Prijateljske | 18 | 20
 |
| Sveukupno | **18** | **20** |

## Izvori
# Ante Blažević

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|

| Ante Blažević
 |
| --- |
| Osobne informacije
 |
| Profesionalni klubovi\*
 |
| **Godina** | **Klub** | **Nastupi (golovi)** |
| 20-e
 | RNK Split
 |  |
| Trenirane momčadi
 |
| 1932. - 1933. 1936.
 | RNK Split Hajduk
 |

 |
| Napomene
 |
| \* Nastupi i (golovi) u profesionalnim klubovima broje se samo za ligu iz koje je klub. |

**Ante Blažević** (Split 18. kolovoza 1902. - Trst, 24. kolovoza 1970) je bio igrač i trener u više klubova.

Za splitski Hajduk igra u sezoni 1936./37. s 12 nastupa i dva zgoditka, jedan BSK-u u Splitu, 7. ožujka 1937. i drugi BASK-u opet u Splitu, 14. ožujka 1937.. Na početku sezone 1936/37. i igrač je i trener, a zatim trenersko kormilo prepušta Luki Kaliterni pa nastavlja samo igrati. Ukupno je odigrao za Hajduk 26 utakmica i postigao 8 zgoditaka.

Poznanici su ga nizivali “šjor Toni”, a prema riječima Frane Matošića igrao je lijevu spojku. Ante Toni Blažević umro je u Trstu 24. kolovoza 1970. godine, gdje je i sahranjen.

Statistika u Hajduku

| Natjecanje
 | Nastupi
 | Golovi
 |
| --- | --- | --- |
| Prvenstvo | 12 | 2
 |
| Kup | 0 | 0
 |
| Superkup | 0 | 0
 |
| Međunarodne | 0 | 0
 |
| Splitski podsavez | 0 | 0
 |
| **Ukupno** | **12** | **2**
 |
| Prijateljske | 14 | 6
 |
| Sveukupno | **26** | **8** |

Prvi službeni nastup u Hajduku ima 11. listopada 1936. protiv zagrebačke Concordije u Splitu koju je Hajduk pogocima F. Matošića (3), Kragića i Alujevića dobio s **5:0**

Blažević je dao dva prvenstvena gola i to prvi 7. ožujka 1937. BSK-u su Splitu koju je Hajduk dobio s **4:2**. Druga dva gola dali su Lemešić i Purišić, a jedan gol BSK-ovci su dali sami sebi. Drugi gol Blažević je zabio sedam dana kasnije BASK-u, isto u Splitu 14. ožujka a završilo je s 3:1 za Hajduk. Prvi strijelac bio je Alujević, drugi Blažević i treći F. Matošić.

## Reference
# Ljubo Benčić

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

| Ljubo Benčić
 |
| --- |
| Osobne informacije
 |
| Puno ime
 | Ljubo Benčić
 |
| Rođenje
 | 2. siječnja 1905. Stari Grad, Hrvatska
 |
| Smrt
 | 28. veljače 1992. Zagreb, Hrvatska
 |
| Profesionalni klubovi\*
 |
| **Godina** | **Klub** | **Nastupi (golovi)** |
| 1921. - 1935.
 | HNK Hajduk Split
 | 0071 00(43)
 |
| Reprezentacija
 |
| 1924. - 1927.
 |  Jugoslavija
 | 0005 000(2)
 |

 |
| Napomene
 |
| \* Nastupi i (golovi) u profesionalnim klubovima broje se samo za ligu iz koje je klub. |

**Ljubo Benčić** (Stari Grad, 2. siječnja 1905. – Zagreb, 28. veljače 1992.) bio je hrvatski nogometni igrač i trener.

Legendarni strijelac već 1923. je počeo polako ulaziti u igru Hajduka da bi već 2 sezone kasnije, s 18 godina bio najbolji strijelac momčadi s 43 pogotka. Do 1925. bilježi 100 utakmica, a do 1930. čak 300 golova u "bilom" dresu. Do 1933. je u 353 utakmice sakupio 355 pogodaka. 1927. i 1929. bio je prvak države, a između te dvije godine i najbolji strijelac lige. Velebnu karijeru mu je usporila ozlijeda koljena 1933. zbog koje je išao na operaciju u Trst. Vratio se nogometu, ali ne i starim golgeterskim navikama. Već dvije godine kasnije prekida karijeru.

Samo tri godine igrao je u državnom dresu u kojem bilježi 2 gola u 5 utakmica. Debitirao je u mitskom susretu s Čehoslovačkom kada je jugoslavensku reprezentaciju činilo 10 igrača Hajduka. Oprostio se golom, opet protiv istog protivnika 28. listopada 1927.

Nakon igračke karijere bio je u dva navrata trener matičnog mu kluba, i to od 1939. do 1941. prije prekida zbog rata, te tokom rata dok je klub djelovao kao Hajduk-NOVJ. A zatim i poslije rata do 1948. U međuvremenu je, 1945. trenirao Milicionera iz Zagreba. 1957. zajedno s Vukasom trenira seniorsku, kasnije i juniorsku momčad talijanske Bologne. Po povratku u zemlju trenira Trešnjevku, a kasnije i Zadar.

Statistika u Hajduku

| Natjecanje
 | Nastupi
 | Golovi
 |
| --- | --- | --- |
| Prvenstvo | 71 | 43
 |
| Kup | 9 | 6
 |
| Superkup | 0 | 0
 |
| Međunarodne | 0 | 0
 |
| Splitski podsavez | 32 | 56
 |
| **Ukupno** | **112** | **105** |
| Prijateljske | 241 | 250
 |
| Sveukupno | **353** | **355** |

Prvi nastup u dresu Hajduka bio mu je protiv Borca iz Splita, u prvenstvu splitskog nogometnog podsaveza, 23. listopada 1921.. Nastupio je u početnom sastavu i postigao zgoditak. U ovoj utakmici Hajduk je pobijedio s 3:1. prva dva gola dali su Mantler i Zelić i Benčić treći.

## Reference
# Florijan Matekalo

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

| Florijan Matekalo
 |
| --- |
| Osobne informacije
 |
| Rođenje
 | 25. travnja 1920. Jajce, BiH
 |
| Smrt
 | 20. svibnja 1995. Beograd, Srbija
 |
| Pozicija
 | vezni
 |
| Juniorski klubovi
 |
| 1933. - 1936.
 | Elektrobosna Jajce
 |
| Profesionalni klubovi\*
 |
| **Godina** | **Klub** | **Nastupi (golovi)** |
| 1936. - 1939. 1939. - 1945. 1946. - 1947.
 | JŠK Slavija Sarajevo HŠK Građanski Zagreb FK Partizan Beograd
 |  |
| Reprezentacija
 |
| 1940. 1940.
 |  Hrvatska  Jugoslavija
 | 4 (1) 1 (0)
 |
| Trenirane momčadi
 |
| 1962. - 1963.
 | HNK Hajduk Split FK Partizan Beograd
 |

 |
| Napomene
 |
| \* Nastupi i (golovi) u profesionalnim klubovima broje se samo za ligu iz koje je klub. |

**Florijan Matekalo** (Jajce, 25. travnja 1920. - Beograd, 20. svibnja 1995.), hrvatski nogometni reprezentativac i strijelac prvog pogotka hrvatske reprezentacije u povijesti.

## Klupska karijera

Svoju igračku karijeru započeo je kao 13–ogodišnjak u omladinskom sastavu nogometnog kluba *Elektrobosna* u Jajcu, a sa 14 godina seli u Sarajevo, gdje je 7. lipnja 1934. debitirao u sarajevskom J.Š.K. (Jugoslavenskom športskom klubu) Slavija, gdje je igrao do 1936. Potom seli u Zagreb, gdje je od 1939. do 1945. nastupao u dresu Građanskog. U sezoni 1939./40. osvaja s Građanskim posljednje državno prvenstvo Kraljevine Jugoslavije. Poslije Drugog svjetskog rata odveden je, kao i mnogi hrvatski igrači, u beogradski Partizan, u kojem je nastupao do 1947., kada je zbog srčanih tegoba bio prisiljen prestati s aktivnim igranjem.

## Reprezentativna karijera

Za hrvatsku reprezentaciju je odigrao prve četiri utakmice i jedine za vrijeme Banovine Hrvatske, pod vodstvom izbornika Joze Jakopića. Sve četiri igrane su 1940. godine, prve dvije protiv Švicarske (pobjede 4:0 u Zagrebu i 1:0 u Bernu), te dvije protiv Mađarske (poraz 1:0 u Budimpešti i neodlučnih 1:1 u Zagrebu). Za vrijeme 2. svjetskog rata i NDH nije uspio izboriti mjesto u reprezentaciji.

3. studenog 1940. odigrao je i jednu utakmicu za jugoslavensku reprezentaciju, protiv Njemačke u Zagrebu (2:0).

#### Povijesni pogodak

Prvi, povijesni pogodak za hrvatsku nogometnu reprezentaciju na prvoj utakmici protiv Švicarske u Zagrebu postignut je u prvim sekundama 2. poluvremena, a strijelac je bio upravo Florijan Matekalo. Nakon toga pogotke su još postigli Zvonimir Cimermančić u 70. i 82. minuti, te August Lešnik u 84. minuti za konačnih 4-0.

## Trenerska karijera

U Beogradu je 1962. uspješno završio Višu trenersku školu i nakon toga se posvetio trenerskom zvanju. Radio je punih 17 godina kao trener mlađih uzrasta FK Partizana.

Nakon toga odlazi kao trener u Egipat i u Libiju.

Zadnjih dvadesetak godina proveo je kao umirovljenik u Beogradu.

Šablon:Sastav Hrvatska 1940-1944
## Izvori

* Povijest GNK Dinamo: Sezona 1944/45. Arhivirano 2013-08-20 na Wayback Machine-u
# Lenko Grčić

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

| Lenko Grčić
 |
| --- |
| Osobne informacije
 |
| Puno ime
 | Lenko Grčić
 |
| Nadimak
 | Gaga
 |
| Profesionalni klubovi\*
 |
| **Godina** | **Klub** | **Nastupi (golovi)** |
| sredina 50-ih
 | Hajduk Naša Krila
 |  |
| Trenirane momčadi
 |
| 1963. 1972. - 1974. 1976. - 1978.
 | Hajduk RNK Split Irak
 |

 |
| Napomene
 |
| \* Nastupi i (golovi) u profesionalnim klubovima broje se samo za ligu iz koje je klub. |

**Lenko Grčić**, zvan *Gaga* (Split, 1925 – Split, 10. kolovoza 1999), nekadašnji igrač Hajduka iz njegovog "zlatnog" perioda - sredine 50-ih godina. Brat Davora Grčića. Osvojio je sa Hajdukom više titula prvaka u nogometnim prvenstvima Jugoslavije. Od 1951. godine oblači Hajdukov bijeli dres koji će nositi do 1956.u kojem će razdoblju za Hajduk odigrati 213 utakmica.

Po završetku karijere bi je trener Hajduka 1963. godine. Kao trener okušao se i u RNK Split. Tijekom treće sezone njegovog treniranja, *Crveni*  su se (u sezoni 1972./73.) iz tadašnje 2. savezne lige preselili u niži rang natjecanja.

Lenko prvu službenu utakmicu igra 2. ožujka 1952,. protiv Crvene Zvezde u Splitu koju je Hajduk dobio sa **6:0**. U ovoj legendarnoj hajdukovoj pobjedi za prvenstvo Jugoslavije po dva gola dali su Bajdo i Andrijašević, i po jedan Šenauer i F. Matošić. Odigrao je 105 službenih utakmica, 88 prvenstvenih, 15 za kup i 2 europska. Prijateljskih utakmica odigrao je 108.

Umro je iznenada 10. kolovoza 1999, a sahranjen je na splitskom groblju Lovrinac.

Statistika u Hajduku

| Natjecanje
 | Nastupi
 | Golovi
 |
| --- | --- | --- |
| Prvenstvo | 88 | 0
 |
| Kup | 15 | 0
 |
| Superkup | 0 | 0
 |
| Međunarodne | 2 | 0
 |
| Splitski podsavez | 0 | 0
 |
| **Ukupno** | **105** | **0**
 |
| Prijateljske | 108 | 0
 |
| Sveukupno | **213** | **0** |

### Izvori
# Ante Mladinić

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

| Ante Mladinić
 |
| --- |
| Osobne informacije
 |
| Nadimak
 | Biće
 |
| Rođenje
 | 1. listopada 1929. Split, Hrvatska
 |
| Smrt
 | 11. lipnja 2002. Zagreb, Hrvatska
 |
| Juniorski klubovi
 |
| 1946.
 | Hajduk
 |
| Profesionalni klubovi\*
 |
| **Godina** | **Klub** | **Nastupi (golovi)** |
| 1947. - 1956. 1956. - 1958.
 | Hajduk RNK Split
 | 40 (6)
 |
| Trenirane momčadi
 |
| ? - 1968. 1968. - 1974. 1974. - 1976. 1976. - 1978. 1979. - 1980. 1980 - 1982. sredina 80-ih 90-ih
 | juniorska škola Hajduka izbornik državnog juniorskog tima  JUG **Jugoslavija** Partizan pomoćni trener Hajduka Hajduk omladinska škola Girondins de Bordeaux omladinska škola NK Zagreb
 |

 |
| Napomene
 |
| \* Nastupi i (golovi) u profesionalnim klubovima broje se samo za ligu iz koje je klub. |

**Ante Mladinić** (Split, 1. listopada 1929. – Zagreb, 11. lipnja 2002.) bio je hrvatski nogometni igrač i trener. Poznat je pod nadimkom "Biće".

Kao nogometaš nastupao je 136 puta za HNK Hajduk i postigao 43 gola od 1947. do 1956. godine. Nakon toga igrao je dvije godine za RNK Split. Nakon završetka karijere nogometaša, bio je trener juniorske škole Hajduka do 1968. godine. Nakon toga je prvo bio izbornik juniorske reprezentacija Jugoslavije do 1974. godine, a zatim dvije godine izbornik seniorske reprezentacije Jugoslavija. Od 1976. do 1978. bio je trener FK Partizana iz Beograda, pa godinu dana pomoćni trener Hajduka., a zatim od 1980. do 1982. i glavni trener Hajduka. Kasnije je bio još trener omladinske škole u francuskom Bordeauxu i NK Zagrebu. Umro je 11. lipnja 2002. u Zagrebu.

Statistika u Hajduku

| Natjecanje
 | Nastupi
 | Golovi
 |
| --- | --- | --- |
| Prvenstvo | 40 | 6
 |
| Kup | 11 | 4
 |
| Superkup | 0 | 0
 |
| Međunarodne | 0 | 0
 |
| Splitski podsavez | 0 | 0
 |
| **Ukupno** | **51** | **10**
 |
| Prijateljske | 85 | 33
 |
| Sveukupno | **136** | **43** |

## Reference
# Petar Nadoveza

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

| Petar Nadoveza
 |
| --- |
| Osobne informacije
 |
| Puno ime
 | Petar Nadoveza
 |
| Nadimak
 | Pero
 |
| Rođenje
 | 9. travnja 1942. Šibenik, Hrvatska
 |
| Smrt
 | 19. ožujka 2023. Split, Hrvatska
 |
| Profesionalni klubovi\*
 |
| **Godina** | **Klub** | **Nastupi (golovi)** |
| 1960. - 1963. 1963. - 1973. 1973. - 1975.
 | HNK Šibenik HNK Hajduk Split KSC Lokeren
 | 0215 0(107) 0045 00(15)
 |
| Reprezentacija
 |
| 1967.
 |  SFR Jugoslavija
 | 0001 000(0)
 |
| Trenirane momčadi
 |
| 1982. - 1984. 1988. - 1989. 2000. 2004. 2004.
 | HNK Hajduk Split HNK Hajduk Split HNK Hajduk Split HNK Hajduk Split Cerezo Osaka
 |

 |
| Napomene
 |
| \* Nastupi i (golovi) u profesionalnim klubovima broje se samo za ligu iz koje je klub. |

**Petar Nadoveza** (Šibenik, 9. travnja 1942. - Split, 19. ožujka 2023.) bio je jugoslavenski i hrvatski nogometni igrač i trener.

Kao najbolji strijelac drugoligaškog Šibenika 1965. prelazi u Hajduk u kojem zabija 296 golova u 460 utakmica čime se nalazi na 5 mjestu najboljih strijelaca kluba ikad.

"Splitski Pele" kako su mu tepali 1966. i 1971. postaje najboljim strijelcem lige. Zbog čestih ozlijeda nije uspio zaigrati u više utakmica pa su mu tako uspjesi po sezonama dosta različiti, od 21 pogotka 66' do samo 6 golova sezonu poslije, pa povratak golgeterskim uspjesima već naredne godine. Poslije Hajduka odigrao je dvije sezone u belgijskom Lokerenu.

U reprezentaciji je odigrao tek jednu utakmicu, 14. svibnja 1967. protiv Albanije u Tirani.

Nakon aktivne nogometne karijere nastavio je kao trener. U više navrata vodio je Hajduka, nešto dulje i ozibljnije u 80-ima, da bi 2000. bio trener tek 13 ligaških utakmica uz rano europsko ispadanje od mađarskog Dunaferra. Uz njega se veže i naslov prvaka 2004. godine iako je vodio tek posljednje 3 utakmice nakon smijene Zorana Vulića. Sredinom 80-ih bio je zadužen za omladinski pogon, a trenutno obnaša dužnost sportskog direktora kluba iako je na tom mjestu aktivniji Tomislav Erceg. Uz splitski klub vodio je još i Šibenik, ljubljansku Olimpiju i Muru. Također je bio trener u Tunisu i Gabonu.

2008. godine dobio je Trofej podmlatka, najvišu nagradu Hrvatskog nogometnog saveza.

Statistika u Hajduku

| Natjecanje
 | Nastupi
 | Golovi
 |
| --- | --- | --- |
| Prvenstvo | 215 | 107
 |
| Kup | 20 | 10
 |
| Superkup | 0 | 0
 |
| Međunarodne | 16 | 6
 |
| Splitski podsavez | 0 | 0
 |
| **Ukupno** | **251** | **123**
 |
| Prijateljske | 209 | 173
 |
| Sveukupno | **460** | **296** |

## Reference
# Stanko Poklepović

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

| Stanko Poklepović
 |
| --- |
| Osobne informacije
 |
| Puno ime
 | Stanko Poklepović
 |
| Nadimak
 | Špaco
 |
| Rođenje
 | 18. travnja 1938. Split, Kraljevina Jugoslavija
 |
| Smrt
 | 24. prosinca 2018. Split, Hrvatska
 |
| Pozicija
 | trener (bez kluba)
 |
| Juniorski klubovi
 |
|  | RNK Split
 |
| Profesionalni klubovi\*
 |
| **Godina** | **Klub** | **Nastupi (golovi)** |
| 1958. - 1972.
 | RNK Split
 |  |
| Trenirane momčadi
 |
| proljeće 1968/69. 1971/72. 1974. 1984/86. 1987/88. 1989/90. 1990/91. 1991/93. 1992/93. 1994. 1994/95. 1995/97. 1997/98. 1998/99. 1999/00. 2001/02. 2002/03. 2003/04. 2005. 2009. 2010. 2015.
 | RNK Split RNK Split NK Solin Hajduk FK Budućnost Podgorica FK Borac Banja Luka APOEL (Nikozija) Hajduk  Hrvatska HNK Dubrovnik  Iran Persepolis (Teheran) Publikum (Celje) NK Osijek Ferencváros Sepahan (Isfahan) Osijek Al-Ittihad (Jadda) (pomoćni trener) Sepahan (Isfahan) Damash (Gilan) Hajduk Hajduk
 |

 |
| Napomene
 |
| \* Nastupi i (golovi) u profesionalnim klubovima broje se samo za ligu iz koje je klub. |

**Stanko Poklepović "Špaco"** (Split, 18. travnja 1938. - 24. prosinca 2018.), hrvatski nogometni trener.

Bivši je igrač RNK Split.

Značajniju ulogu i ime u trenerskom svijetu je stekao u nogometnoj sezoni 1. jugoslavenske lige 1984/85., kada je preuzeo Hajduk kojemu su prije te sezone otišli bitni igrači, a pristigli su brojni mladi iz Hajdukovog juniorskog pogona, koji nisu "okusili" prvoligaškog pritiska: Asanović, Andrijašević, Španjić...

Na veliko iznenađenje ljubitelja nogometa, Hajduk je te sezone pod Poklepovićevim vodstvom bio u utrci za prvaka, kada je zbog "igrarija" drugih klubova ostao bez naslova prvaka, iako je osvojio više bodova nego prethodne godine. Hajduk je te godine skoro ostvario, tada nezamislivih, 2 pogodka po utakmici!

Bio je izbornik hrvatske reprezentacije u prvim godinama hrvatske neovisnosti.

Poslije je imao uspjeha u radu s iranskim nogometnim klubovima, a bio je i stručni komentator emisije o nogometu *Bili kutak*.

Nakon odlaska Edoarda Reje sa klupe splitskog Hajduka prije početka proljetnog dijela sezone 2009./10., Poklepović je preuzeo klupu splitskih "bilih", te ispunjava postavljeni cilj do kraja sezone - osvaja naslov pobjednika kupa.

Od 28. listopada 2010. više nije trener HNK Hajduk Split. Od veljače do travnja 2015., imao je kratki povratnički mandat u klubu.

Umro je 24. prosinca 2018. u Splitu nakon što se neko vrijeme borio s određenom bolešću.
# Sergije Krešić

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

| Sergije Krešić
 |
| --- |
| Osobne informacije
 |
| Rođenje
 | 19. studenog 1946. Split
 |
| Juniorski klubovi
 |
| 1960. - 1964.
 | HNK Hajduk Split
 |
| Profesionalni klubovi\*
 |
| **Godina** | **Klub** | **Nastupi (golovi)** |
| 1964. - 1968. 1965. 1968. - 1969. 1969. - 1970. 1970. - 1972. 1972. - 1975. 1975. - 1978. 1978. - 1979.
 | HNK Hajduk Split → RNK Split (posudba) Cleveland Stokers KSK Beveren FK Bor OFK Beograd Burgos CF Houston Hurricane
 | 0007 000(2)
 |
| Trenirane momčadi
 |
| 1983. - 1987. 1987. - 1989. 1989. - 1993. 1993. - 1994. 1994. - 1997. 1997. - 1999. 1999. - 2001. 2001. - 2002. 2003. - 2004. 2004. - 2005. 2006. 2007. 2008. - 2009. 2009. - 2010.
 | HNK Hajduk Split Burgos CF UD Marbella Real Betis CP Mérida Real Valladolid UD Las Palmas RCD Mallorca Recreativo de Huelva Real Valladolid Real Murcia HNK Hajduk Split CD Numancia UD Las Palmas
 |

 |
| Napomene
 |
| \* Nastupi i (golovi) u profesionalnim klubovima broje se samo za ligu iz koje je klub. |

**Sergije Krešić** (Split, 19. studenog 1946.) je bivši hrvatski nogometaš i nogometni trener.

U Hrvatskoj je u dva navrata trenirao HNK Hajduk Split.

Statistika u Hajduku

| Natjecanje
 | Nastupi
 | Golovi
 |
| --- | --- | --- |
| Prvenstvo | 3 | 1
 |
| Kup | 0 | 0
 |
| Superkup | 0 | 0
 |
| Međunarodne | 0 | 0
 |
| Splitski podsavez | 0 | 0
 |
| **Ukupno** | **3** | **1**
 |
| Prijateljske | 5 | 0
 |
| Sveukupno | **8** | **1** |

## Reference